Jüri Nuust

Jüri Nuust (26. juuli 1936 Tartu – 13. märts 1996 Tartu) oli eesti põllumajandusteadlane.Eesti teaduse biograafiline leksikon, 3. köide, lk 24

Elulugu
Jüri Nuust oli talupidaja ja õpetaja poeg, Maie Nuusti vend.

1955. aastal lõpetas Nuust Tartu Töölisnoorte Keskkooli, 1961 Eesti Põllumajandusakadeemia agronoomiateaduskonna; 1963–67 EPA aspirant, põllumajanduskandidaat (1970, samas), väitekiri "Lehediagnostilistest uurimustest õunapuudel Lõuna-Eesti tingimustes".

Nuust oli 1967–85 EMMI Polli katsebaasis nooremteadur, 1985–91 vanemteadur, aastast 1992 aiandustalu pidaja.

Teadustöö
Jüri Nuusti uurimisvaldkond on viljapuude agrotehnika. Uurinud õuna- ja ploomiaedade väetamist ja viljapuude väetisevajaduse hindamiseks lehediagnostilise meetodi rakendamist ning õunaaedade niisutamist ja harimist. Korraldas Polli katsebaasis ploomi- ja kirsipuude meristeempaljunduse. Kõrvalharrastuseks oli sibullillede ja rooside kasvatamine. Üle 50 teadus- ja aimetrükise.

Teoseid
 Agrotehnilised soovitused tööstuslikuks õunakasvatuseks Eesti NSV-s (kaasautorid E. Haak, E. Pärtel). Tallinn, 1981
 Roosid aias ja kasvuhoones. Tallinn, 1990

Viited

Kirjandus
 Eesti aianduse biograafiline leksikon. Tallinn, 1998, 96
 Eesti Maaviljeluse Instituut 1946–2006. Saku, 2006, 67

Kategooria:Eesti põllumajandusteadlased
Kategooria:Eesti aiandusteadlased
Kategooria:Eesti Maaülikooli agronoomiateaduskonna vilistlased
Kategooria:Uus-Jaani kalmistule maetud
Kategooria:Sündinud 1936
Kategooria:Surnud 1996